Įvertinus UAB „Eikos statyba“ papildomus dokumentus dėl valdybos narių patikslinimo ir jų pašalinimo pagrindų nebuvimo neatitikimų nustatyta nebuvo.

Komisija buvo nutarusi pripažinti tiekėjo kvalifikaciją atitinkančia pirkimo dokumentų reikalavimus, tačiau nutarta dar kartą įvertinti tiekėjo kvalifikacijos atitikimą pirkimo dokumentų 4 priedo 3 punktui. Jame nustatyta, kad „*Tiekėjas per paskutinius 5 metus iki pasiūlymo pateikimo termino pabaigos dienos pagal vieną ar daugiau įvykdytų ar tebevykdomų sutarčių yra tinkamai atlikęs statybos darbų (naujos statybos ir/arba rekonstrukcijos ir/arba kapitalinio remonto)* ***ypatingųjų statinių*** *kategorijai priskiriamų statinių grupėje gyvenamieji ir/arba negyvenamieji pastatai, kurių bendra vertė ne mažesnė kaip 14 000 000 (keturiolika milijonų) Eur be PVM.*“

Tiekėjas pateikė darbų sąrašą apie atliktas arba atliekamas sutartis, kuriame nurodyti atlikti darbai ir jų vertė. Tačiau įvertinus pateiktus statybos užbaigimo aktus matyti, kad objektuose buvo įrenginėjami ir neypatingi arba nesudėtingi statiniai. O atliktų darbų vertė ypatinguose statiniuose neišskirta.

Taip pat tame pačiame kvalifikacijos reikalavime nustatyta, kad „*Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus ūkio subjekto, dalyvaujančio viešajame pirkime, atlikti darbai, jų apimtis, vertė, o ne visas vykdytos sutarties objektas.*“.

Tiekėjas pateiktuose dokumentuose neišskyrė, kokios apimties darbus tiekėjas atliko savo jėgomis ir nepateikė jokių tai pagrindžiančių dokumentų.

Atsižvelgiant į tai, prašome Jūsų ne vėliau kaip iki 2024-03-18 imtinai pateikti papildomą informaciją ir pagrindžiančius dokumentus, kurie įrodytų, kad atitinkate pirkimo dokumentų 4 priedo 3 punkte nustatytą kvalifikacijos reikalavimą.